OUH søger diabetes-patienter til ny forskning | TV 2 Fyn
OUH søger diabetes-patienter til ny forskning
Foto: OUH 135 forsøgspersoner fra Fyn og Sønderjylland søges til kontrolleret forsøg på Odense Universitetshospital.
29. dec 2016 kl. 14:00
Odense Universitetshospital vil med hjælp fra 135 diabetesramte fynboer og sønderjyder finde ud af, om type 2 diabetes kan spises væk.
Gennem kontrolleret forsøg skal hospitalet helt konkret undersøge, om færre kulhydrater og mere fedt fra nødder og olie kan anvendes som effektiv behandling for diabetes.
Mange diabetespatienter forsøger allerede at kontrollere deres sygdom ved netop at forbedre deres kostvaner, men forsøget på OUH skal én gang for alle slå fast, om der kan påvises en egentlig positiv effekt deraf.
Eva Gram-Kampmann er læge og ph.d.-studerende. Sammen med Camilla Dalby Hansen står hun for forsøget.
- Det betyder, at kroppen får mindre sukker og tvinges til at ændre sin forbrænding, så den i stedet forbrænder protein og fedt. I tidligere studier har man set fine resultater på diabetesrelaterede blodprøver og vægt, fortæller Eva Gram-Kampmann.
Hjælp OUH For at deltage i forsøget på OUH, skal du...Have type 2 diabetes,have haft diabetes i mindre end fem år,være over 18 år, og være indstillet på at ændre dine kostvaner i et halvt år.Interesserede kan kontakte Eva Gram-Kampmann på ouh.ode.reduction@rsyd.dk. eller kigge på projektets hjemmeside www.type2studie.dk I alt skal de to læger fra OUH bruge 135 personer med type 2 diabetes fra hele Region Syddanmark. 90 af forsøgspersonerne skal spise mad med lavt kulhydratindhold i seks måneder. Resten skal spise efter almindelige kostprincipper for personer med type 2 diabetes.
Grøn Koncert overvejer at droppe Odense Mere fra Odense
Grøn Koncert i 1993: - Jeg glæder mig til at høre Hanne Boel Ægtepar fra Odense fik sig usædvanlig overraskelse Grøn Koncert overvejer at droppe Odense Ransagning i Vollsmose: 17-årig sigtet i stor sag om databedrageri Fra forsiden